Mitu mitu
Mitu mitu je vrsta ptice iz roda Mitu, porodice Cracidae. Prije je živjela u šumama sjeveroistočnog Brazila, ali je danas izumrla u prirodi. Postoje neke populacije u zatočeništvu. Zbog mnogih nedoumica oko taksonomskog statusa nekad je uključivala pomalo sebi sličnu i rasprostranjeniju vrstu Mitu tuberosum kao svoju podvrstu.

Opis 
Ukupno je duga oko 83-89 centimetara. Ima crveni kljun s bijelim vrhom, a perje joj je crno sa ljubičasto-plavkastim sjajom. Područje između nogu i repa je kestenjasto, dok je šarenica crvenkasto-smeđe boje. Četrnaest repnih pera su blijedo-smeđe boje. Ženka je malo svjetlija od mužjaka. Hrani se uglavnom voćem i orasima.

Status 
Izumrla je u prirodi zbog lova i krčenja šuma. Posljednja jedinka je viđena i ubijena 1984., ili možda 1987. ili 1988. Populacije u zatočeništvu su opsežno hibridizirane s onima vrste Mitu tuberosum, te je ostalo nekoliko desetaka čistokrvnih jedinki. U zatočeništvu joj je mogući životni vijek više od 24 godine. Prema CITES-u joj je određena kategorija Appendix I, te je zaštićena pod brazilskim zakonom.

Izvori 
 BirdLife International (2000): Alagoas Curassow. In: Threatened Birds of the World: 132. Lynx Edicions & BirdLife International, Barcelona & Cambridge, UK. 
 Pereira, Sérgio Luiz; Baker, Allan J.& Wajntal, Anita (2002). Systematic Biology 51(6): 946-958.  PDF 
 Silveira, Luís Fábio; Olmos, Fábio & Long, Adrian J. (2004) Ararajuba 12(2): 125-132. PDF fulltext

Vanjske poveznice 
 Mitu mitu na Birdlife.org, pristupljeno 26. januara 2015.

Cracidae